text: De løber julefedtet af i Skærbæk
  25 december 2013 kl. 12.44
  I dag begynder et af Danmarks største indefodboldstævner i Skærbæk.
  Frem til søndag vil 93 hold spille mod hinanden i Skærbæk Fritidscenter.
  Det er et af landets største stævner, og der kommer deltagere fra hele Danmark. Nogle er superligaspillere, andre kommer mest for hyggens skyld.
  Nogle af holdene har muntre navne:
  Blandt holdene kan nævnes Flæskes Tæskehold, Team Rødvin, Team Taber Stort, Boldmongoler, De vilde pølseheste, Øl inden, øl under, øl efter og Sædbaronerne.
  